**cid:image001.jpg@01D3ABBC.46955730**

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA KLOŠTAR PODRAVSKI**

**JEDINSTVENI UPRAVNI ODJEL**

**Povjerenstvo za provedbu natječaja za prijam službenika**

KLASA: 112-02/23-01/05

URBROJ: 2137-16-01/01-23-06

KLOŠTAR PODRAVSKI: 12. travnja 2023.

**OBAVIJEST I UPUTE KANDIDATIMA**

* **prijavljenim na javni natječaj za radno mjesto Referent/ica za računovodstvene poslove, 1 izvršitelj/ica.**

Na temelju članka 19. stavka 6. Zakona o službenicima i namještenicima u lokalnoj i područnoj samoupravi („NN“ br. 86/08., 61/11, 04/18. i 112/19) a vezano uz javni natječaj objavljen u Narodnim novinama br. 37/2023, od 31.03.2023. godine za prijam u službu službenika–Referent/ica za računovodstvene poslove, 1 izvršitelj/icaobjavljujemo popis poslova i podatke o plaći navedenog radnog mjesta, načinu obavljanja prethodne provjere znanja i sposobnosti kandidata i iz kojeg područja, te pravne izvore za pripremanja kandidata za provjeru.

Prijave na javni natječaj podnose se zaključno sa 08.04.2023.godine.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Radno vrijeme: od ponedjeljka do petka prema radnom vremenu JUO; 40 sati tjedno

**Opis poslova službenika – Referent/ica za računovodstvene poslove, 1 izvršitelj/ica.**

- predlaže osnove za izradu financijskog dijela proračuna i izmjena i dopuna proračuna, (5%)

- izrađuje prijedlog odluke o izvršavanju proračuna i nacrte drugih financijsko-planskih -dokumenta (5%) ,

-izrađuje prijedlog financijskog dijela obračuna proračuna (5%) ,

-izrađuje izvješća o izvršenju proračuna kao i druga računovodstvena izvješća (10%) ,

-obavlja stručne poslove u vezi s materijalno-financijskim poslovanjem i provedbom proračuna koji se odnosi na knjigovodstvo (10%) ,

-vrši kontrolu namjenskog korištenja sredstava korisnika proračuna 10%),

- vodi brigu o ovjeri financijske dokumentacije od strane ovlaštenih potpisnika (10%),

-vrši obračun plaće službenika i namještenika (10%) ,

-prati propise iz oblasti financija, materijalno-financijskog poslovanja i knjigovodstva, (5%)

-priprema inventurne liste i surađuje s komisijom prilikom popisa imovine (5%),

-vodi propisane knjige i ostale evidencije osnovnih sredstava i sitnog inventara (5%),

-vrši obračun za isplatu dnevnica, putnih troškova i naknada članovima Općinskog vijeća i njihovih radnih tijela (5%),

-vrši obračun za isplatu naknada po ugovorima o djelu i drugim ugovorima, vodi evidenciju ugovora i prati njihovo izvršavanje (5%),

-obavlja i druge poslove koje po nalogu pročelnika Jedinstvenog upravnog odjela (10%).

**Podaci o plaći službenika**

Sukladno odredbama Zakona o plaćama u lokalnoj i područnoj (regionalnoj) samoupravi ( NN br. 28/10. i 10/23 ) plaću službenika čini umnožak koeficijenta složenosti poslova radnog mjesta i osnovice za obračun plaća uvećan za 0,5 % za svaku navršenu godinu radnog staža. Koeficijent za predmetno radno mjesto je 2,70 dok je trenutna bruto osnovica 3.101,00 kuna/411,57 eura. Osnovica za obračun plaće utvrđena je Odlukom o visini osnovice za obračun plaće u Jedinstvenom upravnom odjelu Općine Kloštar Podravski.

**Način obavljanja prethodne provjere znanja i sposobnosti kandidata**

Za kandidate prijavljene na javni natječaj koji su podnijeli pravodobne i uredne prijave te ispunjavaju formalne uvjete provesti će se postupak prethodne provjere znanja i sposobnosti koji obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Postupak testiranja i intervjua provesti će Povjerenstvo za provedbu javnog natječaja. O rezultatima testiranja i vremenu održavanja intervjua kandidati će biti obaviješteni.

Na pisanom testiranju nije dozvoljeno koristiti se literaturom i bilješkama, napuštati prostoriju, razgovarati sa ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Intervju se provodi samo sa kandidatima koji su ostvarili najmanje 50% iz pisane provjere znanja i sposobnosti. Povjerenstvo kroz razgovor sa kandidatima prilikom intervjua utvrđuje interese, profesionalne ciljeve i motivaciju za rad na tim poslovima.

Kandidati koji će moći pristupiti intervjuu biti će o tome obaviješteni.

Nakon provedenog testiranja i razgovora, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova.

Područje testiranja te pravni i drugi izvori za pripremanje kandidata za testiranje za radno mjesto službenika Referent/ica za računovodstvene poslove:

OPĆI DIO:

* Ustav Republike Hrvatske (Narodne novine 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14),

POSEBNI DIO:

* **Zakon o plaćama u** **lokalnoj i područnoj (regionalnoj ) samoupravi** **(Narodne novine 28/10 i 10/23),**
* **Zakon o proračunu (Narodne novine 144/21),**
* **Zakon o lokalnoj i područnoj (regionalnoj) samoupravi („Narodne novine“, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15- ispr., 123/17, 98/19 i 144/20),**
* **Zakon o financiranju jedinica lokalne i područne (regionalne) samouprave („Narodne novine“, broj 127/17,138/20. i 151/22),**
* **Zakon o lokalnim porezima („Narodne novine“, broj 115/16, 101/17. i 114/22),**
* **Zakon o računovodstvu („Narodne novine“, broj 78/15, 134/15, 120/16, 116/18, 42/20, 47/20. i 114/22).**
* Poznavanje rada na računalu dokazuje se potvrdom o polaganju tečaja ili stručnog osposobljavanja te prijepisa ocjena iz indeksa ili drugog odgovarajućeg dokumenta iz kojeg se vidi da osoba posjeduje znanje rada na računalu.

Postupak testiranja:

Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na javni natječaj. Nakon utvrđivanja identiteta i svojstva kandidata, kandidati će pristupiti testiranju iz navedenog područja.

Vrijeme trajanja testiranja: 60 minuta.

Obavijest o vremenu održavanja testiranja biti će objavljena najmanje 5 dana prije testiranja na web stranici Općine Kloštar Podravski – [www.klostarpodravski.hr](http://www.klostarpodravski.hr) .

Ostale upute:

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.

Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

POVJERENSTVO ZA PROVEDBU NATJEČAJA